### 2.      Budgetopfølgning Teknik- og Miljøudvalget pr. 31. marts 2016

**Åbent**

Sagsnr.: 326-2016-10422       J.nr.: 00.30.14            Dokumentnr.:
326-2016-151020

**Sagstype**

Orientering.

**Resume og sagens baggrund**

Økonomistaben fremlægger budgetopfølgning pr. 31. marts
2016. Dispositionsregnskaberne viser et samlet forventet merforbrug på 7,3 mio.
kr. (Sidste måneds forventede mindreforbrug var 3,0 mio. kr. Der er
efterfølgende i forbindelse med regnskabsafslutningen overført -6,9 mio. kr.
fra 2015).

**Indstillinger**

Direktøren indstiller, at orienteringen tages til
efterretning.

**Behandling**

Teknik- og Miljøudvalget.

**Sagsfremstilling**

Baggrunden for budgetopfølgningen er partnerskabsholdernes
dispositionsregnskaber. Hvis der forventes merforbrug, bliver der lagt en handleplan
i dialog med direktøren og Økonomistaben. Nedenfor er skrevet bemærkninger til
de største forventede mer- eller mindreforbrug.

*Plan, Byg og Miljø:*

Der er disponeret med et samlet mindreforbrug på 0,1 mio.
kr., som består af et merforbrug på færger og havne på 1,4 mio. kr. og et
mindreforbrug på det øvrige område på 1,5 mio. kr.

Færger og havne:

Der er disponeret med et merforbrug på færger og havne.
Merforbruget på færgerne skyldes, at der i 2015 var ekstraordinære og store
dokningsudgifter, som resulterede i et merforbrug, der indhentes i 2016, 2017
og 2018.

Det anslåede merforbrug på havnene skyldes usikkerhed i
driftsbudgettet for gl. [adresse], oprensning af havnebassiner og en usikkerhed
i havnenes indtægter, idet der er vis afmatning i efterspørgslen af bådpladser.

Det øvrige område:

Der er disponeret med et mindreforbrug til arbejdet med
indsatsplanerne for grundvandsbeskyttelsen. På budsdriften disponeres med et
merforbrug.

*Vej, Ejendom og Affald, brugerfinansieret:*

Der er disponeret med et samlet merforbrug på 7,4 mio. kr.,
som består af et merforbrug på skadedyrsbekæmpelsen på 0,8 mio. kr. og et
merforbrug på renovationsområdet på 6,6 mio. kr.

Skadedyrsbekæmpelsen:

For skadedyrsbekæmpelsen skyldes merforbruget både effekten
af en stigning i udgiften til entreprenøren på området og et stigende antal
rotteanmeldelser.

Renovationsområdet:

På renovationsområdet skyldes merforbruget en ubalance
mellem områdets udgifter og indtægter. Der er som konsekvens af merforbruget i
2015 og det disponerede merforbrug igangsat en nøjere analyse af områdets
udgifter og indtægter. Teknik- og Miljøudvalget vil blive orienteret om
resultatet af analysen.

*Orientering om vintertjeneste:*

Budgettet udgør 10,6 mio. kr. Udgifter bogført i januar,
februar og marts 2016 udgør 4,18 mio. kr.

**Økonomiske konsekvenser**

*Drift:*

Den samlede budgetopfølgning viser et forventet merforbrug
på udvalgets område på 7,3

mio. kr. for 2016 (sidste måned mindreforbrug på 3,0 mio.
kr.).

*Anlæg:*

Den samlede budgetopfølgning viser en forventet saldo/mindreforbrug
ultimo 2016 på 3,6 mio. kr. (sidste måned 3,2 mio. kr.). Mindreforbruget
skyldes, at der er vejprojekter, der nu vurderes at blive billigere.

**Bilag**

|  |  |
| --- | --- |
| Månedsrapport Teknik og Miljøudvalget pr. 31. marts 2016 | 326-2016-151031 |